

**Қазақстан Республикасы Конституциялық Кеңесінің 1997 жылғы 6 наурыздағы N 3 қаулысын Қазақстан Республикасы Конституциясының 79-бабының 1-тармағын ресми түсіндіру бөлігінде қайта қарау туралы**

Қазақстан Республикасы Конституциялық Кеңесінің 2004 жылғы 18 маусымдағы N 7 Қаулысы

      Қазақстан Республикасының Конституциялық Кеңесі, Төраға И.И.Рогов және Кеңес мүшелері Қ.Ә.Әбішев, Қ.Ж.Балтабаев, С.Ф.Бычкова, А.К.Котов, Қ.Ә.Омарханов қатысқан құрамда, мыналардың:

      Қазақстан Республикасы Президенті Әкімшілігінің мемлекеттік-құқық басқармасының сот жүйесі мәселелері жөніндегі бөлім меңгерушісі П.А.Пақырдіновтің,

      Республика Бас Прокурорының орынбасары А.Қ.Дауылбаевтың,

      Республика Әділет вице-министрі С.Н.Баймағанбетовтің,

      Республика Жоғарғы Сотының жанындағы Сот әкімгершілігі жөніндегі комитеттің төрағасы В.М.Борисовтың қатысуымен,

      өз бастамасы бойынша ашық отырыста Қазақстан Республикасы Конституциялық Кеңесінің "Қазақстан Республикасы Конституциясы 4-бабының 1-тармағын, 14-бабының 1-тармағын, 77-бабы 3-тармағының 3) тармақшасын, 79-бабының 1-тармағын және 83-бабының 1-тармағын ресми түсіндіру туралы" 1997 жылғы 6 наурыздағы N 3
 қаулысын
 қайта қарау туралы мәселені қарады.

      Қолдағы бар материалдарды зерделеп, баяндамашыны - Конституциялық Кеңестің мүшесі С.Ф.Бычкованы және отырысқа қатысушыларды тыңдап,
**Қазақстан Республикасының Конституциялық Кеңесі**
 мынаны
**анықтады:**

      Конституцияның
 79-бабының
 1-тармағын түсіндірген кезде, Конституциялық Кеңестің қайта қаралып отырған қаулысының уәждеу бөлігінде мынадай деп атап көрсетілген:

      "Аталған Жарлықтың 8-бабының 1-тармағына сәйкес бірінші сатыдағы соттарда істерді қарауды судья жеке, ал ерекше жағдайларда тұрақты үш судьяның құрамында жүзеге асырады" (7-тармақтың екінші абзацы);

      "Қолданылып жүрген заңда белгіленген тұрақты судьялардан тұратын соттармен салыстырғанда бұрын болған халық соттары және басқа елдердегі қазіргі ант берген судьялар судьялардың тұрақтылық және кәсібилік сияқты белгілерін иеленбейді" (7-тармақтың үшінші абзацы).

      Конституциялық Кеңес
 қаулысының
 қаулы алу бөлігінде мынадай деп белгіленген: "...7. Конституцияның
 79-бабының
 1-тармағының нормасы мен сот құрылысы туралы қолданылатын заң соттар тек кәсіби, тұрақты судьялар құрамында құрылатынын ескереді. Республикада қолданылатын құқық бойынша соттарды басқа құрамда құру ескерілмеген".

      Республика Конституциясының
 79-бабының
 1-тармағына ресми түсіндірмені Конституциялық Кеңес "Қазақстан Республикасының Конституциясына өзгерістер мен толықтырулар енгізу туралы" 1998 жылғы 7 қазандағы N 284-I
 Заң
 қабылданғанға дейін берген болатын, бұл заң Негізгі Заңның
 75-бабының
 2-тармағын мынадай ережемен толықтырды: "заңда көзделген жағдайларда қылмыстық сот ісін жүргізу алқа заседательдерінің қатысуымен жүзеге асырылады".

      Осылайша, Конституциялық Кеңестің 1997 жылғы 6 наурыздағы N 3
 қаулысының
 уәждеу бөлігі 7-тармағының екінші және үшінші абзацтары және қаулы алу бөлігінің 7-тармағы 1998 жылғы 7 қазандағы редакциясындағы Республика Конституциясының
 75-бабының
 2-тармағына сәйкес келмейді.

      Баяндалғанның негізінде, "Қазақстан Республикасы Президентінің "Қазақстан Республикасының Конституциялық Кеңесі туралы" конституциялық заң күші бар Жарлығының
 36-бабы
 1-тармағының 1) тармақшасын және 2, 3-тармақтарын, 31-33-тармақтарын,
 41-бабы
 1-тармағының 2) тармақшасын басшылыққа алып,
**Қазақстан Республикасының Конституциялық Кеңесі қаулы етеді:**

**1.**
 Қазақстан Республикасы Конституциялық Кеңесінің "Қазақстан Республикасы Конституциясы 4-бабының 1-тармағын, 14-бабының 1-тармағын, 77-бабы 3-тармағының 3) тармақшасын, 79-бабының 1-тармағын және 83-бабының 1-тармағын ресми түсіндіру туралы" 1997 жылғы 6 наурыздағы N 3
 қаулысы
 ережелерінің, Қазақстан Республикасы Конституциясының 79-бабының 1-тармағын "алқа соты институтын" құру мәселесі бойынша ресми түсіндіру бөлігінде күші жойылсын.

      Мыналардың күші жойылды деп танылсын:

      Қазақстан Республикасы Конституциялық Кеңесінің 1997 жылғы 6 наурыздағы N 3
 қаулысының
 уәждеу бөлігі 7-тармағының екінші және үшінші абзацтары;

      Қазақстан Республикасы Конституциялық Кеңесінің 1997 жылғы 6 наурыздағы N 3
 қаулысының
 қаулы алу бөлігінің 7-тармағы.

**2.**
 Қазақстан Республикасы Конституциясының
 74-бабының
 3-тармағына сәйкес қаулы оны қабылдаған күннен бастап күшіне енеді және шағымдануға жатпайды, Республиканың бүкіл аумағында жалпыға бірдей міндетті және Қазақстан Республикасы Конституциясының
 73-бабының
 4-тармағында көзделген ретті ескере отырып, түпкілікті болып табылады.

**3.**
 Осы қаулы республикалық ресми басылымдарда қазақ және орыс тілдерінде жариялансын.

*Қазақстан Республикасы*

*Конституциялық Кеңесінің*

*Төрағасы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК